b'\n_START_ARTICLE_\nBabi\xc5\xa1tvo\n_START_PARAGRAPH_\nBabi\xc5\xa1tvo je podro\xc4\x8dje zdravstvene oskrbe nose\xc4\x8dnic, pomo\xc4\x8di pri porodu in zdravstvenem varstvu dojen\xc4\x8dkov in njihovih mater. Neko\xc4\x8d so to opravljale starej\xc5\xa1e, izku\xc5\xa1ene, a ve\xc4\x8dinoma ne\xc5\xa1olane \xc5\xbeenske, babice. Danes opravljajo poklic babica oziroma babi\xc4\x8dar osebe s srednjo ali vi\xc5\xa1jo zdravstveno izobrazbo. V Sloveniji je poklic po ravni izobrazbe enake vi\xc5\xa1jim (diplomiranim) medicinskim sestram. Danes se ve\xc4\x8dina porodov v razvitih de\xc5\xbeelah opravi v porodni\xc5\xa1nicah, kjer delajo tudi zdravniki - porodni\xc4\x8darji. Babica usmeri nose\xc4\x8dnico k porodni\xc4\x8darju v primeru zapletov pri nose\xc4\x8dnosti ali produ._NEWLINE_V Sloveniji se za za\xc4\x8detek organiziranega babi\xc5\xa1tva \xc5\xa1teje leto 1753, ko je bila ustanovljena babi\xc5\xa1ka \xc5\xa1ola.'